L 269/36 Jurnalul Oficial al Uniunii Europene 14.10.2011 DECIZIA DE PUNERE ÎN APLICARE A COMISIEI din 13 octombrie 2011 de recunoaştere a caracterului pe deplin operațional al bazei de date lituaniene pentru bovine [notificată cu numărul C(2011) 7164] (Numai textul în limba lituaniană este autentic) (2011/685|UE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 1760/2000 al Parla- mentului European şși al Consiliului din 17 iulie 2000 de stabilire a unui sistem de identificare și înregistrare a bovinelor şi privind etichetarea cărnii de vită şi mânzat și a produselor din carne de vită și mânzat și de abrogare a Regu- lamentului (CE) nr. 820/97 al Consiliului (!), în special articolul 10, întrucât: (1)  Articolul 6 alineatele (1) și (2) din Regulamentul (CE) nr. 1760/2000 (denumit în continuare „regulamentul”) prevede că bovinele trebuie să fie identificate și însoţite de un paşaport atunci când sunt deplasate. (2)  Articolul 6 alineatul (3) din regulament prevede că statele membre, care dispun de o bază de date electronică pe care Comisia o consideră pe deplin operațională, pot dispune ca pașaportul să nu fie eliberat decât în cazul animalelor destinate comerţului în interiorul Uniunii și ca aceste animale să nu fie însoțite de paşaport decât în caz de deplasare de pe teritoriul statului membru în cauză spre un alt stat membru. (3) Lituania a prezentat Comisiei o cerere de recunoaştere a caracterului operațional al bazei sale de date pentru bovine. Această bază de date constituie soclul sistemului lituanian de identificare şi înregistrare a bovinelor. ( Lituania a furnizat informațiile necesare care confirmă, în special, faptul că baza sa de date pentru bovine este compatibilă cu articolul 5 din regulament: (i) întârzierile în notificarea evenimentelor sunt subliniate în baza de date, respectând astfel termenele de notificare a circulației animalelor stabilite în regulament, (ii) paşapoartele () JO L 204, 11.8.2000, p. 1. animalelor deplasate în afara Lituaniei sunt predate ulterior autorității competente la sosire, (iii) există o interfață între baza de date naţională privind bovinele și baza de date națională a sistemului de plăți din agri- cultură, precum şi cu sistemul naţional de gestionare a informațiilor veterinare pentru a facilita inspecţiile de reconciliere și schimbul de informații utile şi (iv) liniile directoare sunt consolidate astfel încât crotaliile să fie emise şi distribuite în mod corect și ca informațiile respective să fie disponibile în baza de date. (5) Comisia a examinat aceste informații și consideră că recunoaşterea caracterului operațional al bazei de date este adecvată. (6)  Având în vedere cele menționate anterior, se consideră oportună recunoaşterea caracterului pe deplin operațional al bazei de date lituaniene pentru bovine, începând de la 1 iulie 2011, ADOPTĂ PREZENTA DECIZIE: Articolul 1 Baza de date lituaniană pentru bovine este recunoscută ca fiind pe deplin operațională de la 1 iulie 2011. Articolul 2 Prezenta decizie se adresează Republicii Lituania. Adoptată la Bruxelles, 13 octombrie 2011. Pentru Comisie John DALLI Membru al Comisiei